জল খাওয়ার সময় মেনে চলুন এই নিয়মগুলি

ওয়েব ডেস্ক: সুস্থ্য থাকতে জল খাওয়া অত্যন্ত জরুরী। জলের আর কোনও বিকল্প নেই। চিকিৎসকের পরামর্শ অনুযায়ী, দিনে সঠিক পরিমাণ জল খেলে শরীরের আদ্রতা বজায় থাকে। তা নাহলে শরীরে জলশুন্যতা দেখা যাবে। তবে শারীরিক অবস্থা এবং অন্যান্য বিষয়ের উপর নির্ভর করে চিকিৎসকরা বলে দেন, কার কতটা জল খাওয়া প্রয়োজন। তবে শুধু জল খেলেই চলবে না, আছে বেশ কিছু নিয়মও।

প্রথমত, বাইরে থেকে ফিরে ফ্রিজের ঠান্ডা জল গলায় গেলে বেশ স্বস্তি মেলে। তবে, এই অভ্যাস শরীরের জন্য ক্ষতিকর। গরমে অস্বস্তি হলেও ঘরের সাধারণ তাপমাত্রায় থাকা জলে সামান্য ফ্রিজের জল মিশিয়ে খেতে পারেন। তবে যতটা সম্ভব এড়িয়ে চলাই শ্রেয়। এছাড়াও, মনে রাখবেন খাবার খাওয়ার সময় শরীরের তাপমাত্রা বেশি থাকে। যা খাবার হজম করাতে সাহায্য করে। তাই খাবার খাওয়ার সময় জল খেলে হজম প্রক্রিয়া ব্যাহত হয়। ফলে পেট ফাঁপা, বমি, গ্যাসের সমস্যা দেখা যায়।

আরও পড়ুন: ব্ল্যাক কফিতে সামান্য এই উপকরণ, পুজোর আগে কমবেই ওজন

আমাদের অনেকেরই অভ্যাস থাকে সোজাসুজি বোতল থেকে জল খাওয়ার। বাড়িতে হোক কিংবা অফিস, বোতল থেকে জল খেতে স্বচ্ছন্দ বোধ করেন অনেকে। তবে চিকিৎসকরা বলেন, বোতল থেকে জল খাওয়া শরীরের জন্য ভালো নয়। বরং গ্লাসে করে জল খান। সবসময় বসে জল খাওয়া উচিত। নাহলে, গলায় জল আটকে যাওয়ার সমস্যা হতে পারে।